**OBČINA IZOLA**

**STATUTARNO-PRAVNA KOMISIJA**

Sončno nabrežje 8

6310 Izola

Številka: 015-02-1/99

Datum: 11. 9. 2015

**OBČINSKI SVET**

**OBČINE IZOLA**

ZADEVA: **PREDLOG SPREMEMB IN DOPOLNITEV STATUTA OBČINE IZOLA – REDEN POSTOPEK**

PREDLAGATELJ: Statutarno-pravna komisija

POROČEVALEC: Breda Pečan, predsednica Statutarno-pravne komisije

PRAVNA OSNOVA: 29. člen Zakon o lokalni samoupravi (Uradni list RS,

št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437),

[51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO).

NAMEN: Obravnava in sprejem

**PREDLOG SKLEPA:**

1. Občinski svet Občine Izola sprejme Spremembe in dopolnitve Statut Občine Izola v prvi obravnavi.
2. Spremembe in dopolnitve Statuta Občine Izola se da v 30-dnevno obravnavo.

O b r a z l o ž i t e v :

1. Razlogi in cilji za sprejem sprememb in dopolnitev statuta:

Zakona o ukrepih za uravnoteženje javnih financ občin (Uradni list RS, št. 14/15, v nadaljevanju: ZUUJFO) med drugimi predpisi spreminja in dopolnjuje tudi Zakon o lokalni samoupravi, pri čemer v 28. členu določa, da morajo občine določbe svojih statutov uskladiti s temi spremembami in dopolnitvami do 15. 9. 2015. Spremembe se nanašajo na 19., 19.b in 19.č člen, s katerimi se:

* predpisuje nezdružljivost članstva v svetu ožjega dela občine s funkcijo župana, podžupana, članstvom v nadzornem odboru občine ter z delom v občinski upravi;
* spreminja ureditev na področju pristojnosti ožjih delov občin, ki jih je potrebno najprej določiti s statutom in šele nato z odlokom prenesti v njihovo pristojnost ter
* uskladitev z Zakonom o javnih financah (Uradni list RS, št. [79/99](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%201999093000|RS-79|12394|3758|O|), [124/00](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202000122900|RS-124|13693|5204|O|), [79/01](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202001101000|RS-79|8056|4108|O|), [30/02](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002040500|RS-30|2639|1253|O|), [110/02](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002121800|RS-110|13138|5389|O|) - ZDT-B, [56/02](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202002062800|RS-56|5850|2759|O|) - ZJU, [127/06](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006120700|RS-127|13901|5348|O|) - ZJZP, [14/2007](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007021600|RS-14|1538|600|O|) - ZSPDPO, [109/08](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008111900|RS-109|14353|4692|O|), [49/09](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009062900|RS-49|6722|2428|O|), [38/10](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202010051400|RS-38|5251|1847|O|) - ZUKN, [107/10](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202010122900|RS-107|16552|5582|O|), [110/11](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011123100|RS-110|14999|4999|O|) - ZDIU12, [46/13](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202013052900|RS-46|5279|1756|O|) - ZIPRS1314-A, [101/13](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202013120900|RS-101|11136|3677|O|), [101/13](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202013120900|RS-101|11111|3675|O|) - ZIPRS1415, [38/14](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202014053000|RS-38|4116|1522|O|) - ZIPRS1415-A, [14/15](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015022800|RS-14|1554|506|O|) - ZIPRS1415-D, [55/15](http://www.iusinfo.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202015072400|RS-55|6286|2277|O|) – ZfisP) v delu, ki določa, da so ožji deli občin, skladno z zakonom, neposredni uporabniki občinskega proračuna oz. da se jim zagotavlja, da bodo sredstva od premoženja ali plačil za storitve javne službe in druga, s proračunom občine namenjena za financiranje njihovih nalog.

.

Ob upoštevanju navedenega se, na priporočilo Službe za lokalno samoupravo pri Ministrstvu za javno upravo št. 007-274/2015/1 z dne 27. 3. 2015, predlaga**:**

* črtanje **20. člena**, s katerim je bilo določeno, da imajo Krajevne skupnosti svoj statut**;**
* dodajanje novih določil v **13. člen** oz. določbe o sedežih ožjih delov občine**;**
* dodajanje novega **13.a člena**, s katerim se na novo določa, da je občinski statut tudi statut krajevnih skupnosti**;**
* novo opredelitev način sodelovanja krajevnih skupnosti pri opravljanju javnih zadev v občini v **21.** in **21.a členu;**
* ter spremembo prvega odstavka **22. člena**, v katerem se na novo določi, da financiranje krajevnih skupnosti ureja zakon.

Na priporočilo Službe za lokalno samoupravo Ministrstva za notranje zadeve št. 037-19/2013-2 z dne 28. 6. 2013, se predlaga**:**

* črtanje zadnjega stavka četrtega odstavka **16. člena**, ki določa, da je izid referenduma o ustanovitvi ožjih delov občine zavezujoč, ker je ta ureditev v nasprotju s četrtim odstavkom 18. člena ZLS, ki predpisuje, da je lahko tak referendum zgolj posvetovalni**;**
* skladno z 37. členom ZLS, spremembo osme alineje **30. člena**, ki določa, da občinski svet daje soglasje k na občino prenesenih zadevah iz državne pristojnosti, ker je določba v nasprotju z 140. členom Ustave Republike Slovenije**;**
* spremembo **36. člena**, v katerem se na novo določa stalna delovna telesa in način oblikovanja začasnih delovnih teles občinskega sveta**;**
* v novih **od 36.a do 36.e** **členih** ureditev načina delovanja le teh**;**
* ter spremembo določila **110. člena**, ki določa, da se občinski predpisi objavljajo v uradnem glasilu, ki ga določi občinski svet, ker je obstoječa statutarna ureditev v nasprotju z 154. členom Ustave Republike Slovenije.

Ob navedenih predlogih sprememb in dopolnitev Statutarno pravna komisija predlaga še**:**

* da se **6. členu** doda nov drugi odstavek, ki posebej opredeljuje kdo so krajani krajevnih skupnosti**;**
* spremembo vsebine drugega odstavka **26. člena**, s katero se na novo določa, kdaj novoizvoljeni župan nastopi mandat**;**
* črtanje določila **32. člena** o nezdružljivosti funkcij**;**
* spremembo besedila **34. člen**, s črtanjem prepovedi članom občinskega sveta, da podajajo predloge aktov o ustanovitvi javnih zavodov, podjetij in skladov in zamenjavo besede »planiranje« z »načrtovanje«**;**
* spremembo **37. člena**, v katerem se v besedilo o strokovnem in administrativnem delu občinske uprave za potrebe občinskega sveta, dodatno določi tudi delo za potrebe delovnih teles**;**
* dopolnitev drugega odstavka **41. člena**, tako da se mu doda določilo, o zahtevani večini glasov za izvolitev predsednika, pri čemer se predlaga, da sta tako predsednik kot namestnik nadzornega odbora lahko le iz vrst opozicije**;**
* dopolnitev **42. člena** z določilom, da lahko tudi član nadzornega odbora, v primeru konflikta interesov, predsedniku nazornega odbora poda predlog za svojo izločitev in z določili o razlogih, na osnovi katerih bi se lahko pojavil dvom o nepristranskosti članov NO**;**
* črtanje drugega odstavka **43. člena**, ki je določal, da mora NO obvezno obravnavati zadeve, ki jih s sklepom predlaga občinski svet ali župan**;**
* črtanje zadnjega stavka prvega odstavka **49. člena**, ki določa, da je nadzorni odbor z osnutkom poročila o opravljenem neposrednem nadzoru dolžan seznaniti tudi župana, saj je NO pri svojem delu in sprejemanju odločitev, kot eden od organov občine, samostojen**;**
* zamenjavo besede »državljani« z besedo »volivci« v **55. členu** in skladno s priporočilom Službe za lokalno samoupravo tudi črtanje vsebine **58. člena**, ki določa postopek, na podlagi katerega začne podžupan, praviloma nepoklicno funkcijo, opravljati poklicno.

2. Ocena finančnih in drugih posledic, ki jih bo imel sprejem sprememb in   
 dopolnitev statuta na proračun:

Sprejem sprememb in dopolnitev statuta ne bo imel finančnih posledic za proračun.

Predsednica

***Breda P E Č A N***

Priloga:

* Spremembe in dopolnitve Statuta Občine Izola

Na podlagi 29 in 64. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), je Občinski svet Občine Izola na \_\_\_\_\_\_seji dne \_\_\_\_\_\_\_\_\_\_sprejel

**SPREMEMBE IN DOPOLNITVE**

**STATUTA OBČINE IZOLA**

**1. člen**

V Statutu Občine Izola se v 6. členu doda nov drugi odstavek, ki se glasi:

»Krajani so vse osebe, ki prebivajo na območju krajevne skupnosti.«

**2. člen**

Prvi odstavek 13. člena se spremeni tako, da se glasi:

»Občina je, po prostorskih okoliših, povzetih iz registra prostorskih okolišev RS, razdeljena na naslednje ožje dele občine - krajevne skupnosti**:**

- Krajevna skupnost Staro mesto. Sedež Krajevne skupnosti: Sončno nabrežje 8, Izola.

Sestavljajo jo naslednji prostorski okoliši: - 0001, 5, 6, 7, 8, 9, 10, 11, 12, 13, 14, 34,

35 in 36 (naselje Izola/šifra 004);

- Krajevna skupnost Haliaetum. Sedež Krajevne skupnosti, Sončno nabrežje 8, Izola.

Sestavljajo jo naslednji prostorski okoliši: 0002, 3, 4, 15, 24, 29, 30, 31, 32, 33,

37 (naselje Izola/šifra 004) in 0057 (naselje Jagodje/šifra 005);

- Krajevna skupnost Livade. Sedež Krajevne skupnosti, Veluščkova ulica 8, Izola.

Sestavljajo jo naslednji prostorski okoliši: 0016, 17, 18, 19, 20, 21, 22, 23, 25, 26, 27,

28, 38, 39, 40, 41 in 42 (naselje Izola/šifra 004);

- Krajevna skupnost Jagodje – Dobrava. Sedež Krajevne skupnosti Jagodje 24a, Jagodje.

Sestavljajo jo naslednji prostorski okoliši: 0053, 54, 55, 56, 58, 59 (naselje Jagodje/

šifra 005) in 0060 (naselje Dobrava/ šifra 003);

- Krajevna skupnost Korte. Sedež Krajevne skupnosti, Korte 44, Korte.

Sestavljajo jo naslednji prostorski okoliši: 0043 (naselje Baredi/ šifra 001), 0052 (naselje

Cetore/ šifra 002), 0049, 50, 51 ( naselje Korte/šifra 006), 0047, 48 (naselje Malija/

šifra 007), 0044, 45, 46 (naselje Šared/šifra 008) in 0062 (naselje Nožed).«

**3. člen**

Za 13. členom se doda nov 13.a člen, ki se glasi:

»13.a člen

»S tem statutom se določa pravni status krajevnih skupnosti, organizacijo, pristojnosti in delovanje njihovih organov, njihovo sodelovanje s krajani in z občinskimi organi, financiranje in stvarno premoženje posamezne krajevne skupnosti ter naloge občine, ki jih na svojem območju v korist krajanov izvajajo krajevne skupnosti.«

**4. člen**

Zadnji stavek tretjega odstavka 16. člena se črta.

**5. člen**

Črta se 20. člen.

**6. člen**

Besedilo 21. člena se spremeni tako, da se glasi:

»21. člen

Krajevne skupnosti sodelujejo pri opravljanju javnih zadev v občini, in sicer:

* dajejo predloge in sodelujejo pri pripravi razvojnih programov občine na področju javne infrastrukture na svojem območju, sodelujejo pri izvajanju investicij v komunalno infrastrukturo in pri nadzoru nad opravljenimi deli,
* sodelujejo pri pripravi programov oskrbe s pitno vodo in zaščiti virov pitne vode in pri pridobivanju soglasij lastnikov zemljišč za delo s področja javnih služb,
* dajejo predloge za sanacijo divjih odlagališč komunalnih odpadkov in sodelujejo pri njihovi sanaciji,
* dajejo predloge za ureditev in olepševanje kraja v smislu ureditve in vzdrževanja javnih prostorov, sprehajalnih poti ipd. in pri tem sodelujejo,
* dajejo pobude za dodatno prometno ureditev (prometna signalizacija, ureditev dovozov in izvozov, omejitve hitrosti ipd.),
* oblikujejo pobude za spremembo prostorskih planskih in izvedbenih aktov ter jih posredujejo pristojnemu organu občine,
* dajejo mnenja glede sprememb namembnosti kmetijskega prostora v druge namene, predvidenih gradenj proizvodnih in drugih objektov v skupnosti, za posege v kmetijski prostor (agromelioracija, komasacija), pri katerih je prišlo do spremembe režima vodnih virov,
* seznanjajo pristojni organ občine s problemi in potrebami krajanov na področju urejanja prostora in varstva okolja,
* sodelujejo pri organizaciji kulturnih, športnih in drugih prireditev,
* spremljajo nevarnosti na svojem območju in o tem obveščajo štab za civilno zaščito ter po potrebi prebivalstvo in sodelujejo pri ostalih nalogah s področja zaščite in reševanja,
* dajejo mnenje k odločitvi o razpolaganju in upravljanju s premoženjem, ki je skupnostim dano v uporabo za opravljanje njihovih nalog,
* opravljajo ostale naloge po svoji presoji, ki ne smejo posegati v ostale pristojnosti občine.«

**7. člen**

Za 21. členom se doda nov 21.a člen, ki se glasi:

»21.a člen

Krajevne skupnosti lahko opravljajo naloge iz pristojnosti občine, ki se nanašajo na krajane krajevne skupnosti in sicer:

* skrbijo za urejenost pokopališč in organizirajo pogrebno službo na krajevno običajen način, če ni z odlokom določeno drugače,
* skrbijo za vzdrževanje javnih cest na svojem območju, če ni z odlokom določeno drugače,
* vzdržujejo turistično infrastrukturo (poti, spomeniki, hortikultura,..),
* upravljajo z lastnim premoženjem ali s premoženjem, ki jim je dano v uporabo,
* izdelujejo načrt zaščite in reševanja na podlagi predpisov in potreb občine,
* pripravljajo in izvajajo projekte v okviru celostnega razvoja podeželja in obnove vasi na svojem področju,
* pospešujejo kulturne, športne in druge društvene dejavnosti na svojem območju ter organizirajo kulturne, športne in druge prireditve oziroma nudijo pomoč pri takih prireditvah, kadar je organizator občina,
* obvezno sodelujejo pri pripravi projektov.

Naloge iz prvega odstavka tega člena se podrobneje opredelijo z odlokom.«

**8. člen**

Prvi odstavek 22. člena se spremeni tako, da se glasi:

»Financiranje krajevnih skupnosti ureja zakon.«

**9. člen**

Besedilo četrtega in petega stavka drugega odstavka 26. člena se nadomesti z naslednjim besedilom:

»Novoizvoljeni župan nastopi mandat na podlagi potrdila občinske volilne komisije o izvolitvi župana. Občinski svet ugotovi izvolitev župana na konstitutivni seji.«

**10. člen**

V tretjem odstavku 30. člena se črta 8. alineja, v 11 alineji pa se črta besedilo :

«in na predlog nadzornega odbora opravi predčasno razrešitev člana nadzornega odbora.«

**11. člen**

32. člen se črta.

**12. člen**

34. člen se spremeni tako, da se glasi:

»34. člen

Vsak član občinskega sveta lahko predlaga občinskemu svetu v sprejem odloke in druge akte iz njegove pristojnosti, razen proračuna in zaključnega računa, koncesijskih aktov, aktov na področju prostorskega načrtovanja ter drugih aktov, za katere je z zakonom določeno, da jih sprejme občinski svet na predlog župana.«

**13. člen**

36. člen se spremeni tako, da se glasi:

»36. člen

Občinski svet lahko ustanovi enega ali več odborov in komisij kot svoja stalna ali občasna delovna telesa.

Občinski svet ustanovi odbore in komisije kot svoja stalna delovna telesa za preučevanje in pripravo mnenj, sprememb in dopolnitev predlogov odlokov in drugih aktov, ki jih sprejema občinski svet, za oblikovanje mnenj in stališč do posameznih vprašanj ter za pripravo predlogov odločitev, ki jih sprejema občinski svet.

Stalni odbori občinskega sveta so:

* odbor za gospodarstvo in finance**,**
* odbor za gospodarske javne službe in promet,
* odbor za družbene dejavnosti,
* odbor za okolje in prostor,

Stalne komisije občinskega sveta so:

* komisija za mandatna vprašanja, volitve in imenovanja
* statutarno-pravna komisija
* komisija za kmetijstvo in ribištvo
* komisija za vprašanja italijanske narodnosti
* komisija za razvoj podeželja
* komisija za regionalno in mednarodno sodelovanje.

Vsak odbor ima predsednika, namestnika predsednika in 7 članov. Vsaka komisija, razen komisije za mandatna vprašanja, volitve in imenovanja in komisije za vprašanja italijanske narodnosti, ima predsednika, namestnika predsednika in 5 članov.

Komisija za mandatna vprašanja, volitve in imenovanja ima predsednika, namestnika predsednika in sedem članov.

Komisija za vprašanja italijanske narodnosti ima predsednika, namestnika predsednika in štiri člane. Od skupne sestave komisija predlaga svet Italijanske samoupravne narodne skupnosti predsednika komisije in dva člana.

Za proučitev posameznih zadev ali za izvršitev posameznih nalog lahko občinski svet s sklepom ustanovi tudi druga delovna telesa.«

**14. člen**

Za 36. členom se dodajo 36.a, 36.b, 36.c, 36.d in 36.e člen, ki se glasijo:

»36.a člen

»Člane stalnih delovnih teles imenuje občinski svet na predlog Komisije za mandatna vprašanja**,** volitve in imenovanja. Komisija mora upoštevati predloge svetniških klubov in proporcionalno zastopanost strank oz. list v občinskem svetu.

Občinski svet imenuje člane delovnih teles izmed svojih članov in občanov. Pri sestavi delovnih teles mora občinski svet upoštevati z zakonom določeno razmerje.

Vsak član občinskega sveta lahko predlaga kandidata za člana posameznega odbora oziroma komisije občinskega sveta.

Občinski svet upošteva predlog Italijanske samoupravne narodne skupnosti o sodelovanju v tistih odborih in komisijah, kjer Italijanska samoupravna narodna skupnost izrazi interes za sodelovanje.

Predlog kandidatne liste za imenovanje odbora ali komisije občinskega sveta pripravi Komisija za mandatna vprašanja, volitve in imenovanja na podlagi zbranih predlogov. Na listi kandidatov je lahko toliko kandidatov, kolikor jih šteje posamezni odbor ali komisija.

Člane odborov in komisij imenuje občinski svet s sklepom. Sklep o imenovanju je sprejet, če je zanj glasovala večina vseh članov sveta.

Predsednika, namestnika predsednika in člane Komisije za mandatna vprašanja, volitve in imenovanja imenuje občinski svet izmed članov občinskega sveta.

Predsednika in namestnika predsednika ostalih delovnih teles občinskega sveta imenujejo člani delovnega telesa izmed sebe.«

»36.b člen

Konstitutivno sejo delovnega telesa skliče župan in jo vodi do izvolitve predsednika. Če župan v tridesetih dneh od imenovanja ne skliče konstitutivne seje, jo skliče najstarejši član delovnega telesa.

Delovno telo vodi in zastopa predsednik. Predsednik delovnega telesa mora biti član občinskega sveta.

Po predhodnem soglasju občinskega sveta lahko delovna telesa občinskega sveta ustanovijo enega ali več pododborov. Za imenovanje članov in predsednika pododbora ne velja omejitev iz drugega odstavka prejšnjega člena.«

»36.c člen

Delovna telesa delajo na rednih in izrednih sejah.

Odbori in komisije obvezno zasedajo pred sejo občinskega sveta, na kateri le ta obravnava gradiva iz njihove pristojnosti, lahko pa zasedajo tudi po lastni presoji.

Predsednik delovnega telesa poroča občinskemu svetu o sklepih, pobudah in predlogih, ki jih je sprejelo delovno telo.«

»36.d člen

Delovno področje komisij, odborov in pododborov, sklicevanje sej in drugih zadev se določi s poslovnikom občinskega sveta.

Komisije in odbori občinskega sveta lahko predlagajo občinskemu svetu v sprejem odloke in druge akte iz njegove pristojnosti, razen proračuna in zaključnega računa proračuna, koncesijskih aktov, aktov na področju prostorskega načrtovanja ter drugih aktov, za katere je v zakonu določeno, da jih sprejme občinski svet na predlog župana.«

»36.e člen

Občinski svet lahko razreši posameznega člana delovnega telesa ali celotno delovno telo po postopku določenem za njegovo imenovanje.

Obrazložen predlog za razrešitev člana delovnega telesa lahko poda predsednik delovnega telesa ali skupina najmanj treh članov občinskega sveta.

Obrazložen predlog za razrešitev celotnega delovnega telesa lahko poda najmanj četrtina članov občinskega sveta.«

**15. člen**

37. člen se spremeni tako, da se glasi:

»37. člen

Strokovno in administrativno delo za potrebe občinskega sveta in delovnih teles opravlja občinska uprava.«

**16. člen**

Drugi odstavek 41. člena se spremeni tako, da se glasi:

»Člani nadzornega odbora izvolijo predsednika in namestnika predsednika nadzornega odbora z večino glasov vseh članov. Predsednik in namestnik predsednika nadzornega odbora morata biti iz vrst opozicije.«

**17. člen**

Besedilo 42. člena se spremeni tako, da se glasi:

»42. člen

|  |
| --- |
| Nadzorni odbor, na predlog člana NO o samoizločitviali na predlog predsednika NO, izloči člana nadzornega odbora iz nadzora in odločanja na seji v primeru, če so podane okoliščine, ki vzbujajo dvom o njegovi nepristranskosti. |
| Šteje se, da so podane okoliščine iz prejšnjega odstavka, če: |
| * je odgovorna oseba, zakonit zastopnik, prokurist ali pooblaščenec nadzorovane osebe s članom nadzornega odbora v krvnem sorodstvu v ravni vrsti ali v stranski vrsti do vštetega četrtega kolena ali če je z njo v zakonski ali zunajzakonski skupnosti ali v svaštvu do vštetega drugega kolena, četudi je zakonska zveza ali zunajzakonska skupnost prenehala, |
| * je član nadzornega odbora skrbnik, posvojitelj, posvojenec ali rejnik odgovorne osebe, zakonitega zastopnika, prokurista ali pooblaščenca nadzorovane osebe, |
| * če je član nadzornega odbora udeležen ali je sodeloval v postopku, ki je predmet nadzora. |

Izločitev člana nadzornega odbora lahko zahteva tudi nadzorovana oseba ali katerikoli član nadzornega odbora. Zahtevo za izločitev mora vložiti pri nadzornem odboru. V zahtevi je potrebno navesti okoliščine, na katere opira svojo zahtevo za izločitev. O izločitvi odloči nadzorni odbor z večino glasov vseh članov.«

**18. člen**

Drugi odstavek 43. člena se črta.

**19. člen**

Zadnji stavek prvega odstavka 49. člena se črta.

**20. člen**

Besedilo 55. člena se spremeni tako, da se glasi:

»55. člen

»Župana volijo volivci na neposrednih in tajnih volitvah. Volitve župana se opravijo v skladu z zakonom.«

**21. člen**

58. člen se črta.

**22. člen**

Tretji odstavek 110. člena se spremeni tako, da se glasi:

»Predpisi se v slovenskem in italijanskem jeziku objavijo v Uradnih objavah Občine Izola v elektronski obliki.«

**PREHODNE IN KONČNE DOLOČBE**

**23. člen**

Z uveljavitvijo teh sprememb in dopolnitev statuta prenehajo veljati statuti Krajevnih skupnosti Staro mesto, Izola II in Livade, objavljeni leta 1996 v Uradnih objavah občine Izola št. 15, statut Krajevne skupnosti Korte, sprejet na redni seji Sveta krajevne skupnosti Korte dne 7. 9. 2000 in statut Krajevne skupnosti Jagodje-Dobrava, sprejet na redni seji Sveta krajevne skupnosti Jagodje-Dobrava junija 2000.

**24. člen**

»Spremembe in dopolnitve Statuta se objavijo v Uradnih objavah Občine Izola in začnejo veljati petnajsti dan po objavi, določbe 13. in 14. člena (36., 36.a, 36.b, 36.c, 36.d, 36.e člen) pa se začnejo uporabljati po naslednjih volitvah Občinskega sveta od uveljavitve Statuta.«

Številka: Župan

Izola, mag. Igor Kolenc